Diari Oficial de la Generalitat Valenciana


Sumari del DOGV 7859, del 26-08-2016 (2016/6718)

RESOLUCIÓ de 19 d'agost de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6718


Data del document
:   19-08-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 19 d'agost de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social. [2016/6718]  
Per mitjà de l'Ordre 16/2016, d'1 d'agost, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (DOCV 7846, 08.08.2016).  
Per raó del que exposa, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per als exercicis 2016 i 2017 les subvencions destinades al finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que s'efectuen en l'àmbit de territorial de la Comunitat Valenciana regulades per l'Ordre 16/2016, d'1 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (d'ara en avant Ordre 16/2016).  
  
Poden ser objecte d'aquesta subvenció els projectes d'itineraris integrats per a la inserció sociolaboral de persones en situació o risc d'exclusió social que porten a terme:  
1) Corporacions locals  
2) Entitats del tercer sector d'acció social  
Els projectes objecte de finançament han de ser executats a la Comunitat Valenciana durant els exercicis 2016 i 2017.  
  
Segon. Condicions de la concessió de les subvencions  
1) El procediment de concessió d'aquestes subvencions es tramitarà en règim de concurrència competitiva.  
2) Poden sol·licitar aquestes subvencions i ser-ne beneficiàries:  
a) Les corporacions locals  
b) Les entitats del tercer sector d'acció social que complisquen els requisits establits en l'article 5.1 de l'Ordre 16/2016.  
3) Les entitats beneficiàries de la subvenció han de complir les obligacions recollides en l'article 6 de l'Ordre 16/2016.  
  
Tercer. Quantia de la subvenció  
1. La dotació del crèdit disponible en cada anualitat es distribuirà entre els diferents projectes subvencionables atenent als màxims fixats en l'article 4.2.a de l'Ordre 16/2016 en el cas de les corporacions locals, i en l'article 5.3.a en el cas de les entitats del tercer sector d'acció social de la mateixa ordre, entre aquelles el projecte de les quals haja superat la puntuació mínima exigida en l'ordre esmentada.  
  
2. El procés d'adjudicació es realitzarà atenent a la quantitat fixa subvencionada per projecte i atenent aquelles amb major puntuació fins a esgotar el crèdit disponible. En cas d'empat en la puntuació entre distints projectes, caldrà ajustar-se al que disposen els articles 4.2.b i 5.3.b de l'Ordre 16/2016.  
  
Quart. Finançament de les ajudes  
1. Aquesta convocatòria de subvencions té caràcter bianual, per als exercicis 2016 i 2017, amb una la quantia total màxima de 3.880.000 euros, repartida de la manera següent:  
a) Corporacions locals, un màxim de 3.000.000 euros, a raó de 200.000 euros per projecte, dividits en 50.000 euros per a l'any 2016 i 150.000 euros per a l'any 2017.  
b) Entitats del tercer sector d'acció social, un màxim de 880.000 euros, a raó de 80.000 euros per projecte, dividits en 20.000 euros per a l'any 2016 i 60.000 euros per a l'any 2017.  
2. La Llei de pressupostos de la Generalitat per a l'exercici 2016 estableix la línia de subvenció S6729 en l'aplicació pressupostària 21.78.12.395.09.0, dotada amb un import de 4.257.140 euros.  
3. No obstant això, l'import global màxim de les ajudes convocades per aquesta resolució per a l'exercici 2017, que ascendeix a 2.910.000 euros, queda condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2017.  
4. Les despeses seran susceptibles de ser subvencionades des de l'1 de setembre de 2016. Es concedeix un import global màxim per a l'exercici 2016 de 970.000 euros.  
5. Aquesta distribució tindrà caràcter estimat quan les normes reguladores hagen previst la possibilitat de les sol·licitants d'optar pel pagament anticipat. La modificació de la distribució inicialment aprovada requerirà la tramitació del corresponent expedient de reajustament d'anualitats.  
  
Cinqué. Termini i lloc de presentació de les sol·licituds de subvenció  
1. El termini per a la presentació de les sol·licituds finalitza el 18 de setembre de 2016.  
2. Les sol·licituds s'han de fer segons el model que s'adjunta com a annex I en el cas de les corporacions locals, i amb l'annex II en el cas de les entitats del tercer sector d'acció social, d'aquesta resolució. Aquests models de sol·licitud estan a disposició de les persones interessades en el portal de la Generalitat, www.gva.es, accedint a l'apartat , .  
3. Les sol·licituds de subvencions regulades en aquesta resolució han d'estar degudament emplenades i subscrites per qui exercisca la representació legal de l'entitat. El nom de l'entitat ha de coincidir amb el que figura en el CIF. S'han de presentar, preferentment, juntament amb la documentació requerida, en els registres d'entrada de la direcció territorial d'Igualtat i Polítiques Inclusives on radique la seu social de l'entitat. Tot això, sense perjudici del que disposa la legislació de procediment administratiu comú.  
4. Cada entitat només pot presentar una única sol·licitud, que ha de contenir un únic projecte d'acord amb el que estableix l'article 2 de l'Ordre 16/2016.  
  
Sisé. Documentació que s'ha d'adjuntar a la sol·licitud  
La sol·licitud, degudament emplenada, sol·licitud que s'adjunta com a annex I o annex II, segons corresponga, ha de contenir tots els aspectes necessaris per a la valoració de l'activitat que s'ha de subvencionar. Aquelles dades o extrems que no hagen sigut aportats en la sol·licitud corresponent, no podran ser tingudes en compte a l'efecte de la valoració.  
A la sol·licitud d'aquesta convocatòria s'ha d'adjuntar el model d'autorització de consulta telemàtica de dades per a ajudes i subvencions de la Conselleria d'Igualtat i Polítiques Inclusives que consta com a annex III. La no-autorització implica que la interessada ha d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, que indiquen que està al corrent en el compliment de les obligacions tributàries i amb la Seguretat Social.  
En el supòsit que l'entitat siga nova perceptora de subvencions de la Conselleria d'Igualtat i Polítiques Inclusives o s'hagen modificat les dades presentades per l'entitat en relació amb anteriors convocatòries, han de presentar:  
1) Fotocòpia compulsada de la targeta del CIF de l'entitat sol·licitant  
2) Fotocòpia compulsada dels estatuts vigents de l'entitat  
3) Model de domiciliació bancària, segons el model que s'adjunta com a annex IV i que figura en el portal de la Generalitat, www.gva.es, accedint a l'apartat .  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris assenyalats en l'article 4.1 de l'Ordre 16/2016, en el cas de les corporacions locals, i l'article 5.2 de l'Ordre 16/2016, en el cas de les entitats del tercer sector d'acció social.  
En el cas de les corporacions locals cal que almenys dues de les persones que s'incorporen a gestionar el projecte siguen noves contractacions.  
En el caso de les entitats del tercer sector d'acció social, s'atorgaran 2 dels 10 punts establits en l'article 5.2.b.2n en el cas que una de les persones adscrites al projecte siga nova contractació.  
  
Vuité. Termini de resolució i notificació  
1. El termini màxim per a resoldre i publicar la resolució és de sis mesos comptadors des de l'endemà de la publicació de la resolució de convocatòria en el Diari Oficial de la Comunitat Valenciana, de conformitat amb el que disposa l'article 13.4 de l'Ordre 16/2016.  
2. Transcorregut aquest termini màxim per a resoldre sense que s'haja dictat una resolució expressa, les sol·licituds hauran d'entendre's desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedeixen o deneguen les subvencions es notificarà per publicació en el Diari Oficial de la Comunitat Valenciana i en la pàgina web de la Direcció General d'Inclusió Social, d'acord amb els articles 58 i 59.6.b de la Llei 30/1192, de 26 de novembre, de règim jurídic de les administracions públiques i del procediment administratiu comú.  
  
Nové. Recursos  
La resolució de concessió de la subvenció que es dicte d'acord amb aquesta convocatòria posarà fi a la via administrativa, i contra aquesta es podrà interposar recurs potestatiu de reposició en el termini d'un mes comptador des de l'endemà de la publicació o bé directament recurs contenciós administratiu, en el termini de dos mesos comptadors des de l'endemà de la publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Desé. Règim de lliuraments de pagament  
1. El pagament de la subvenció, d'acord amb el que disposa l'article 14.1 de l'Ordre 16/2016 i l'article 34.1.b de la Llei 11/2015, de 29 de desembre, de pressupostos de la Generalitat per a l'exercici 2016, es realitzarà en els termes següents:  
a) S'alliberarà un 70 % de l'import de la subvenció, una vegada concedida aquesta.  
b) El 30 % restant s'alliberarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
Per a l'exercici 2017 s'aplicarà el mateix règim de pagament, si així es permet en la corresponent llei de pressupostos que s'aprove per a l'exercici 2017; en cas contrari el pagament de la subvenció se subjectarà al que disposa l'article 14.1 de l'Ordre 16/2016.  
2. El termini màxim per a la justificació del lliurament de la bestreta de la subvenció per a l'exercici 2016 finalitza el 30 de novembre de 2016, i el de la resta, juntament amb la presentació de la memòria tècnica, el 31 de gener de 2017.  
Per a l'exercici 2017 el termini màxim per a la justificació del lliurament de la bestreta de la subvenció és el 30 de setembre de 2017, i el de la resta, juntament amb la presentació de la memòria tècnica, el 31 de gener de 2018.  
  
Onze. Justificació de la subvenció  
La justificació s'ha d'ajustar al que estableix l'article 15 de l'Ordre 16/2016.  
  
Dotze. Entrada en vigor  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra aquesta resolució de convocatòria, la qual posa fi a la via administrativa, es pot recórrer potestativament en reposició davant del mateix òrgan que l'ha dictada, en el termini d'un mes comptador des de l'endemà de la publicació, d'acord amb la legislació de procediment administratiu, o directament recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 19 d'agost de 2016.- La vicepresidenta del Consell i consellera d'Igualtat i Polítiques Inclusives, p. a. (R 13.07.2016, de la Vicepresidència i Conselleria d'Igualtat i Polítiques Inclusives), la directora general d'Inclusió Social: M.ª Elena Ferrando Calatayud.